**Nealegere**

*Ana Blandiana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adusă la marea judecată

Care se termină prin trimiterea pe pământ,

Eu, găsită nevinovată,

Am primit dreptul

Să mă aleg pe mine.

Dar nu bărbat, și nu femeie,

Și nici un animal n-am vrut să fiu,

Și nici o pasăre, și nici o plantă.

Se-aud secundele căzând

Din marele drept de-a alege

Se-aud lovindu-se de piatră:

Nu, nu, nu, nu.

Zadarnic adusă la judecată,

Zadarnic nevinovată.